
Uznesenie Mestský súd Bratislava II vo veci prípustnosti prevzatia a držania v zdravotníckom zariadení umiestneného: R. Z., narodený XX.XX.XXXX, trvale pobytom W.. M. G. XXXX/XX, Z., v zdravotníckom zariadení: Univerzitná nemocnica Bratislava, Pažítková 4, Bratislava, pracovisko: I. M. W., W. XX, Z., B. N. Y. U. F. U., takto rozhodol: Prevzatie umiestneného: R. Z., narodený XX.XX.XXXX, trvale pobytom W.. M. G. XXXX/XX, Z., do zdravotníckeho zariadenia: Univerzitná nemocnica Bratislava, Pažítková 4, Bratislava, pracovisko: I. M. W., W. XX, Z., B. N. Y. U. F. U., ku ktorému došlo XX.XX.XXXX o XX:XX hod., bolo prípustné. odôvodnenie: 1. Na základe oznámenia zdravotníckeho zariadenia z 10.01.2026 je súdu známe, že zdravotnícke zariadenie prijalo XX.XX.XXXX T. XX:XX hod. umiestneného: R. Z., narodený XX.XX.XXXX, trvale pobytom W.. M. G. XXXX/XX, Z., bez jeho informovaného súhlasu. 2. Podľa § 254 ods. 2 Civilného mimosporového poriadku (ďalej len „CMP“) súd uznesením z 12.01.2026, sp. zn. 26Pu/5/2026-8, začal konanie o vyslovenie prípustnosti prevzatia a držania umiestneného v zdravotníckom zariadení. 3. Súd vykonal dokazovanie zdravotnou dokumentáciou umiestneného a výsluchom ošetrujúceho lekára podľa § 261 CMP a výsluchom umiestneného podľa § 260 CMP. 4. Oboznámením sa so zdravotnou dokumentáciou umiestneného a z výpovede ošetrujúcej lekárky W.. Z. X. súd zistil, že pacient bol opakovane hospitalizovaný, aktuálne bol privezený RZP na podnet matky. Doma vysadil svoju chronický psychiatrickú liečbu, matka udávala, že doma je paranoidný, zostal ležať, odmieta sa stravovať, odmieta užívať lieky. V noci boli popisované stavy zmätenosti. Chodí s baterkou, vyklopáva. Svieti matke do očí, takže matka volala záchranku, že je to neúnosné. Pacient je schopný výsluchu. Na ambulancii PK nálada plochá, nevýpravnosť až mutizmus. Následné odoslaný na internistické a neurologické vyšetrenie, CT mozgu bez v norme, somatická príčina psychózy vylúčená. Stav aktuálne totožný so stavom pri prvom psychiatrickom vyšetrení dňa 9.1.2026. Ambulantne vedený u W.. Š.. Opakovane psychiatricky hospitalizovaný, na klinike opakovane (celkovo 14x), naposledy 09/2025, nastavený na klozapín a depotný flupentixol. V minulosti bol liečený amisulpridom, risperidonom, zuklopentixolom, flupentixolom, perfenazínom, haloperidolom, ziprasidónom. Bol nastavený aj na depotný flupentixol. V minulosti aplikované aj série ECT. Podľa parere sporná kompliance v liečbe, nedostavil sa na ďalšie podanie depotnej injekcie po prepustení z kliniky. 5. Súd vykonal dokazovanie výsluchom umiestneného, ktorý súdu uviedol, že nevie prečo bol prevzatý do zariadenia. Myslí si, že bol prevzatý preto, lebo mama nebola s ním spokojná. Nevie prečo nebola s
ním spokojná. Už sa liečil na psychiatrii. Keď dostane kráľovskú stravu, tak tu zostane. Nedobrovoľne tu zostáva. 6. Podľa § 2 ods. 1 Civilného mimosporového poriadku (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 7. Podľa čl. 17 ods. 6 Ústavy Slovenskej republiky zákon ustanoví, v ktorých prípadoch možno prevziať osobu do ústavnej zdravotníckej starostlivosti alebo ju v nej držať bez jej súhlasu. Takéto opatrenie sa musí do 24 hodín oznámiť súdu, ktorý o tomto umiestnení rozhodne do piatich dní. 8. Podľa § 6 ods. 4 prvá veta zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov (ďalej len „zákon č. 576/2004 Z. z.“ˇ) informovaný súhlas je preukázateľný súhlas s poskytnutím zdravotnej starostlivosti, ktorému predchádzalo poučenie podľa tohto zákona. 9. Podľa § 6 ods. 9 písm. d) zákona č. 576/2004 Z. z., informovaný súhlas sa nevyžaduje v prípade ústavnej starostlivosti, ak ide o osobu, ktorá v dôsledku duševnej choroby, alebo s príznakmi duševnej poruchy ohrozuje seba alebo svoje okolie, alebo ak hrozí vážne zhoršenie jej zdravotného stavu. 10. Podľa § 9 ods. 5 zákona č. 576/2004 Z. z., ak ide o ústavnú starostlivosť, na ktorú sa nevyžaduje informovaný súhlas podľa ustanovenia § 6 ods. 9 písm. d), poskytovateľ je povinný prevzatie osoby do ústavnej starostlivosti oznámiť do 24 hodín súdu, v ktorého obvode sa zdravotnícke zariadenie ústavnej starostlivosti nachádza. O zákonnosti dôvodov prevzatia do ústavnej starostlivosti rozhodne súd. Do rozhodnutia súdu možno vykonávať len také zdravotné výkony, ktoré sú nevyhnutné na záchranu života a zdravia osoby alebo na zabezpečenie jej okolia. 11. Podľa § 262 ods. 1 CMP, súd rozhodne o prípustnosti prevzatia do zdravotníckeho zariadenia uznesením bez nariadenia pojednávania (ods. 1). Súd vydá uznesenie do piatich dní od obmedzenia osobnej slobody umiestneného (ods. 2). Súd doručí uznesenie umiestnenému v zdravotníckom zariadení do 24 hodín od jeho vydania, najneskôr však do piatich dní od obmedzenia osobnej slobody (ods. 3). 12. Vykonaným dokazovaním bolo preukázané, že umiestnený bol prevzatý do zdravotníckeho zariadenia z dôvodu obavy, že by v dôsledku vlastného správania bol schopný ohroziť okolie a/alebo vlastné zdravie, ďalej hrozilo zhoršenie zdravotného stavu umiestneného v prípade neposkytnutia liečby. Prevzatie do zdravotníckeho zariadenia bolo dôvodné, aby tieto riziká mohli byť minimalizované. Umiestnený bol prevzatý v dôsledku diagnózy B. M.. S poukazom na takto zistený stav veci dospel súd k záveru, že umiestnený bol v tomto prípade prevzatý v súlade s § 6 ods. 9 písm. d) zákona č. 576/2004 Z. z., pretože v príčinnej súvislosti so zdravotným stavom a poruchami psychiky a správania hrozilo ohrozenie jeho okolia a jeho samotného a zhoršenie jeho zdravotného stavu. Poučenie: Proti tomuto rozhodnutiu je prípustné odvolanie v lehote 15 dní od doručenia uznesenia na súde, proti ktorého uzneseniu smeruje. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa okrem toho, ktorému súdu je určené, kto ho robí, ktorej veci sa týka (vrátane uvedenia spisovej značky konania), čo sa ním sleduje a podpisu uvedie aj to, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

